cyanic-selkie/wikianc huggingface dataset:
Carl Bødtker
Mediakarriere
I 1940 ble Norge invadert og okkupert av Nazi-Tyskland. Den tyske okkupasjonsmakten grep raskt inn i NRKs virksomhet. I september 1940 ble kringkastingen underlagt det nylig etablerte Kultur- og folkeopplysningsdepartementet med Gulbrand Lunde som «minister». NRKs administrerende direktør Egil Sundt og riksprogramsjef Olav Midttun ble avskjediget, og Bødtker overtok stillingen som forvaltningsdirektør. Han var én av fire underdirektører under Riksfullmektig Wilhelm Frimann Koren Christie, som i sin tur svarte for det tyske Reischkommissariat Norwegen. NRK vasr preget av indre stridigheter og motsetninger på den tiden.
Bødtker meldte seg inn i Nasjonal Samling. Christie svarte med å granske Bødtkers økonomiske affærer og fant noen overdrevne kostnader for leie av bil, hotellrom osv. Bødtker ble avskjediget i juni 1941 og fratatt medlemskap i NS Han ble bedt om å vende tilbake i 1942 og gjeninntrådte, ifølge ham selv uten å søke om nytt medlemskap i Nasjonal Samling. På den tiden hadde flesteparten av NRKs lyttere forsvunnet. Radioer hadde høsten 1941 blitt forbudt for alle bortsett fra medlemmer av Nasjonal Samling. Bødtker fortsatte i sin stilling ut krigen og ble arrestert kort tid etter frigjøringen.
Som en del av landssvikoppgjøret ble Bødtker i 1947 tiltalt for å ha fremmet Nasjonal Samlings og tyskernes interesser. Etter en stund ble det klart at Bødtker hadde arbeidet for å hjelpe NRK gjennom en vanskelig tid, og hadde forsøkt å motsette seg nazityske forsøk på økonomisk utbytting av selskapet. Tiltalen mot ham ble vesentlig modifisert og ble omgjort til forelegg på fengsel i den tid han allerede hadde vært holdt i varetekt, samt tap av stemmerett i ti år.
Carl Bødtker holdt en lav profil i resten av sitt liv og døde i Ådal i februar 1980.
Dimona
Dimona (, arabisk ديمونة) er en israelsk by i Negevørkenen, 36 kilometer sør for Beersheba og 35 kilometer vest for Dødehavet over Aravakløften i Sørdistriktet. Byens navn stammer fra en bibelsk by, nevnt i Josva 15, 21–22.
Byen blir grunnlagt
Da det israelske nukleærprogrammet startet senere samme tiår, ble Negev Nuclear Research Center lagt i nærheten av byen fordi den på grunn av ørkenen var isolert, samtidig som det var mulig å bo der.
Richard Wicklund-Hansen
Wicklund-Hansen var utdannet siviløkonom fra Handelshøyskolen BI i Oslo. Han var en veteran innen norsk sjakk og en aktiv deltager i turneringer i inn- og utland. Han innehadde mange lederverv innenfor sjakklubber i inn- og utland. I 1998 var han arrangøransvarlig for NM i sjakk i Oslo.
Richard Wicklund-Hansen var sønn av Richard Hansen, som i mange år var kontorsjef i firmaet J.M. Johansen i Stamsund.
Dimona
Dimona i dag
På tross av en nedgang i befolkningstall i 1980-årene, begynte byens befolkning å øke i begynnelsen av den russiske immigrasjonen i 1990-årene. I dag er Dimona den tredje største byen i Negev, med en befolkning på 33 900. Omtrent en tredjedel av byens befolkning er sysselsatt i industrien (kjemiske anlegg ved Dødehavet, som Dødehavsfabrikken, høyteknologi og klesbutikker), og en annen tredjedel i servicesektoren. På grunn av ny teknologi har mange arbeidere blitt overflødige de siste årene, hvilket gjør at arbeidsløsheten er på 10 %. 4. februar 2008 ble en israelsk kvinne drept og 38 andre skadet av en palestinsk selvmordsbomber i et terrorangrep.
Befolkning
Dimona er hjemmet til det svarte hebraiske samfunnet, som blir styrt av grunnleggeren og den spirituelle lederen Ben Ammi Ben-Israel. Det bor omtrent 2000 svarte hebreere i Dimona, med kontakter i Arad, Mitzpe Ramon og Tiberiasområdene. Deres offisielle status i Israel var en omdiskutert sak i mange år, men i mai 1990 ble problemet løst ved utstedelsen av først B/1-visum, og et år senere, utstedelse av midlertidig residens. Status ble utvidet til august 2003, da Israels innenriksdepartement godkjente permanent opphold.
Transport
I begynnelsen av 1950-årene ble en jernbanelinje anlagt fra nord til sør. Jernbanen bandt Beersheba og Dimona sammen med Sentral- og Nord-Israel.
Onsø herred
Onsø herred (svensk: Onsjö) var et herred beliggende i Skåne, i tidligere Østdanmark, etter 1658 i Sverige. I det opprinnelige herredet lå blant annet slottene Eriksholm hvor Sophie Brahe residerte, Ellinge slott og Knudstrup hvor den senere berømte astronomen Tyge Brahe ble født.
Santino Kenyi
Santino Kenyi (født 19. august 1993) er en sørsudansk friidrettsutøver som konkurrerer i mellomdistanseløp.
Han representerte Sør-Sudan under Sommer-OL 2016 i Rio de Janeiro, der han ble utslått i forsøksheatet på 1500 meter.
På frifot (Marianne Krogness-album)
På frifot er et musikkalbum med Marianne Krogness, utgitt i 1993. Dette er hennes første plateutgivelse som soloartist.
Molly & Partner
Molly & Partner er en duo som består av Marianne Krognes og. De utgir barnesanger og holder barneshow rundt i Norge
Duoens har gitt ut tre album, Molly & Partner i 2009, Molly & Partner (De populære hørespillene fra NRK Super) i 2014 og Jeg vil heller danse på bordet fra 2015, med barnesanger gjennom sitt plateselskap Tylden & Co
Diskografi
CD 1 CD 2
Thiago André
Thiago André (født 4. august 1995) er en brasiliansk friidrettsutøver som konkurrerer i mellomdistanseløp.
I 2021 representerte han Brasil på øvelsen 1500 meter under Sommer-OL 2020 arrangert i Tokyo der han løp forsøksheat, men kvalifiserte seg ikke til semifinalen.
Riyadh-9 kraftverk
Riyadh kraftverk nr 9 er et varmekraftverk om lag 54 km øst for hovedstaden Riyadh i det sentrale Saudi-Arabia. Det har en installert produksjonskapasitet på 3 135 MW fordelt på seks enheter (A-F), over et areal på 3,2 km². Dette er verdens største kraftverk målt etter effekt i gassturbiner, og tidvis oppgis totaleffekten opptil 5 800 MW. Operatør er Saudi Electricity Co. Anlegget har et komplett boligsenter, en moske, butikker, skoler og handlesenter for ansatte.
De seks enhetene er:
Anlegget er det fjerde største i landet og femte største i hele Midtøsten målt etter installert effekt, og er blant de kraftigste gassfyrte kraftverk i verden.
Landsverk L-60
Stridsvagn L-60 var en svensk stridsvogn produsert av AB Landsverk fra 1934. Den ble også produsert i Ungarn som 38M Toldi. Sverige eksporterte også noen L-60 til Irland.
Stridsvognene m/38, m/39 og m/40 var direkte videreutviklinger av L-60.
Ángel Médici
Ángel Segundo Médici (født 20. desember 1897 i Buenos Aires, død 9. august 1971) var en argentinsk fotballspiller som deltok i de olympiske leker 1928 i Amsterdam.
Médici vant en olympisk sølvmedalje i fotball under sommer-OL 1928 i Amsterdam. Han var med på det argentinske laget som kom på andreplass i fotballturneringen bak. Argentinas vei til finalen var seier over med 11-2, vant mot   i kvartfinalen med 6-3 og i semifinalen beseiret de  med 6-0. I finalen møtte de Uruguay og kampen endte 1-1. Ny finalekamp tre dager senere, 13. juni, som de tapte med 1-2 og Uruguay forsvarte sin olympiske tittel fra forrige OL i Paris. Han spilte 34 landskamper på Argentinas herrelandslag i fotball i perioden 1922 til 1928 og vant i 1925 Copa América. Han spilte 173 kamper for Boca Juniors og vant Primera División Argentina fire ganger.
Slippe fri
Slippe fri er en musikkalbum med Program 82. Albumet ble utgitt i 1983.
Gabriel Gustafson
Gabriel Adolf Gustafson (født 8. august 1853 i Visby, Gotland, død 16. april 1915 i Kristiania) var en svensk-norsk arkeolog som stod for utgravingen av Osebergskipet.
Bakgrunn og arbeid
Den 29. september 1900 overtok Gustafson etter avdøde Oluf Rygh som professor i nordisk arkeologi og bestyrer av Oldsaksamlingen i Oslo. Hans første store oppdrag var å flytte Historisk museum til Tullinløkka. Det stod ferdig i oktober 1904. Gustafson hadde da allerede gravet en tid i Oseberghaugen (siden 13. juni 1904), etter at bonden Oskar Rom hadde tatt vist ham en trebit fra skipet på Gustafsons kontor den 8. august 1903, den dagen Gustafson fylte 50 år. I samarbeid med Haakon Shetelig arbeidet Gustafson med rekonstruksjon og publikasjon av funnet de påfølgende år. For å hindre at utlendinger kjøpte vikingskipet, sikret Gustafson i 1905 et lovforbud mot salg av fornminner til utlandet, men måtte som vederlag stå for etableringen av et registreringssystem for fornminner. Hans kamp for denne loven var inspirert av lovgivningen i hans hjemland, der loven hadde kommet i 1867. Han utga Norges oldtid i 1906. Han startet også utgravningene på gravfeltet ved Store Dal i Skjeberg, Østfold i 1910. For alt dette fikk han St. Olavs Orden i 1911, fire år før sin død.
Før han flyttet til Oslo, giftet han seg med Susannah Grieg (1871–1900), som døde i desember samme året. Tre år efter giftet han seg med Laura Fredrikke Friele (1872–1952), dattera til Herman Friele (1838–1921) ved Bergens Museum.
PGA Championship 1981
PGA Championship 1981 ble arrangert i Duluth, Georgia i USA i 1981.
Lin Zhao
Lin Zhao (kinesisk: 林昭; født som Peng Lingzhao, 彭令昭, den 16. desember 1932 i Suzhou i Kina, henrettet den 29. april 1968 i Shanghai) var en frittalende dissident i Hundre-blomster-bevegelsen i 1957. På denne tiden ble intellektuelle slik som henne oppfordret til frimodig kritikk av det kinesiske kommunistparti, men de fikk senere svi for det.
I oktober 1960 ble Lin Zhao arrestert i Suzhou anklaget for å være kontrarevolusjonær. Hun ble senere dømt til tyve års fengsel. I fengselet skrev hun ved hjelp av sitt eget blod som farge en hundre sider lang kritisk kommentar om Mao Zedong. Hun ble henrettet i 1968.
Wencke Slomann
Wencke Anna Thora Slomann (født 7. desember 1918, død 23. mars 1990) var en norsk arkeolog.
Slomann var født i København, men hadde det meste av sin oppvekst i Oslo, med faste sommerbesøk hos familie i Tønsberg. Som student måtte hun flykte til Sverige under krigen, og skrev sin magistergradsavhandling om svensk materiale; avhandlingen heter Medelpad og Jämtland i eldre jernalder. Magistergraden tok hun ved Universitetet i Oslo i 1945.
I 1946 fikk hun stilling som konservator ved Bergen Museum der hun ble fram til 1951. Da fikk hun ansettelse som konservator og senere førstekonservator ved Universitetets Oldsaksamling i Oslo. Her ble hun fram til pensjonsalder i 1986. Slomann var den første kvinnelige arkeologen som ble ansatt i en fast konservatorstilling.
Slaget ved Eurymedon
Slaget ved Eurymedon fant sted i 466 f.Kr. i Eurymedon–elven i Pamfylia i Lilleasia og ble utkjempet mellom det athensk–ledede sjøforbundet og Persia.
Robert Maynard
Robert Maynard var en løytnant i den britiske Royal Navy. Han er mest kjent for å ha bekjempet piraten Edward Teach i 1718. Teach ble kjent under navnet Blackbeard (svartskjegg).
Wencke Slomann
Slomann arbeidet som distriktsansvarlig for Oppland fylke, og som ansvarlig for samlingene av eldre jernalders oldsaker ved museet. Hennes vitenskapelige produksjon bærer preg av at hun behandler det norske materialet mot en europeisk bakgrunn, og hun var på mange måter en pioner i å fronte en slik vinkling.
Slaget ved Eurymedon
Bakgrunn
Grekerne ledet av Kimon beseiret faktisk perserne i to adskilte slag samme dag ifølge Thukydid, først til sjøs og så på land. Opptakten til slaget var et felttog som det athenske sjøforbundet satte i gang mot perserne i Lilleasia for å sikre sine områder i Egeerhavet fra mulig persisk aggresjon.
Wencke Slomann
Slomann var en aktiv feltarkeolog, med stor reisevirksomhet både på Vestlandet og i Oldsaksamlingens distrikt. På Oldsaksamlingen hadde hun ansvaret for museets eldre jernalderavdeling og i tillegg for biblioteket, frem til det ble tilsatt egen bibliotekar. I sitt forskningsarbeid hadde hun hovedinteressen i eldre jernalder. Hun har levert viktige bidrag til kunnskapen om perioden, både som tidsskriftartikler og monografier. Artikkelen Folkevandringstiden i Norge fra 1956 er en generell oversikt, mens boken om Sætrangfunnet fra Buskerud og artikler om funnene fra Avaldsnes på Karmøy og Åker ved Hamar, tar for seg sentrale enkeltfunn fra eldre jernalder/merovingertid. Hun arbeidet også mye med Einang- eller Gardbergfeltet i Vestre Slidre. Hun gjennomførte også viktige kronologiske arbeider med utgangspunkt i materiale fra eldre jernalder. Også utenfor Norge arbeidet hun med dette tidsrommet. Et lengre opphold i Italia resulterte i et større arbeid om Langobardene. Det er aldri blitt publisert.
Slaget ved Eurymedon
Bakgrunn
Det finnes to beskrivelser fra slaget, Plutark og Diodorus Siculus. Begge var enige i at den athenske generalen Kimon ledet 250 athenske skip mot perserne i Lilleasia. Ifølge Diodorus sluttet 100 skip fra Jonia og andre medlemmer av forbundet seg til de 250 skipene.
De greske byene nær kysten av Karia overgav seg uten motstand, men byene med blandet gresk og persisk kultur og språk gjorde motstand og ble beleiret av Kimon. Byen som holdt ut lengst var den gresk–språklige Fasilida. Ifølge Plutark skjøt kontingenten i den athenske hæren fra Kios som lenge hadde vært venner med fasilidaene piler med skrevne beskjeder over bymurene og ba sine venner om å overgi seg. Innbyggerne i byen aksepterte, og etter at de tilbød 10 talenter i skatt til sjøforbundet, sluttet de seg til athenernes felttog. Det gikk ikke lenge før Cimon også hadde underlagt seg hoveddelen av byene i Lykia og førte dem inn i forbundet.
Slaget
Etter at han førte kystbyene under sin kontroll, beveget Cimon seg mot den persiske marinen som hadde sin flåte nær elven Eurymedon. Både Plutark og Diodorus nevner Tithrafstes som den persiske flåtekommandanten. Tithrafstes var den uekte sønnen av kong Xerxes I. Øverste leder for bakkestyrkene var Ferendatis, men ifølge Plutark var den mest innflytelsesrike lederen Ariomandes.
Plutark sier at Ariomandes lå ankret med hoveddelen nær elven Eurymedon og ventet på forsterkninger fra ytterligere 80 føniske skip fra Kypros, mens den persiske hæren lå i leir i nærheten. Cimon angrep Ariomandes' flåte før forsterkningene kunne ankomme, og perserne forsøkte innledningsvis å trekke seg tilbake, men de ble snart tvunget til å ta opp kampen.
Plutark nevner to forskjellige beretninger av antallet persiske skip. Ifølge Eforos bestod flåten av 350 skip, mens Fanodemos sier at den bestod av 500 skip. Athenerne vant sjøslaget og tok mange av de persiske skipene. De overlevende mannskapene og soldatene fra de persiske skipene sluttet seg til styrkene på land. Kimon og hans styrker trakk seg så tilbake og angrep leiren deres om natten der det ble utkjempet et intenst slag der begge sider led betydelige tap før grekerne til slutt vant og tok mange persiske fanger. Etter at de krevde denne seieren, gikk grekerne etter de fønikiske forsterkningene som i mellomtiden flyktet til Hydra uten å vite utfallet av kampene. Kimon overrasket dem og ødela de fleste av deres skip.1
Diodorus Siculus gir oss derimot en svært annerledes beretning om hendelsene. Han er enig i at Kimon var den som angrep, men plasserer slaget nær Kypros i stedet for ved Eurymedon. Etter at de vant sjøslaget forfulgte grekerne de flyktende persiske styrkene til Kypros hvor perserne oppgav sine skip og søkte tilflukt på landsbygda. På denne måten erobret Kimon en håndfull persiske skip som han bemannet med athenere kledd i persiske uniformer.
I denne forkledningen ledet Kimon sine menn i de erobrede skipene opp Eurymedon hvor de uvitende perserne slapp dem inn i leiren. I overraskelsesangrepet som fulgte, vant grekerne en enkel seier og drepte den persiske generalen Ferendatis i kampen. Av de to versjonene regnes Plutarks beretning som den mest troverdige. Dette skyldes at den deler viktige detaljer med den korte beretningen som blir gitt av Thukydid som regnes som den mest nøyaktige kilden for hendelsen, siden Thukydids skrevne tekster dateres nærmere hendelsen. Thukydid skrev ned sin beretning noen tiår etterpå, mens alle andre beretninger er skrevet flere århundrer senere.
Etterspill
Slaget beviste at det athenskledede forbundet kunne utføre sine målsetninger. Den persiske flåten var ikke lenger en reell trussel i Egeerhavet. Et år etter slaget angrep Cimon og beseiret de resterende persiske styrkene på den thrakiske halvøya. Denne seieren sikret den greske flåtens definitive kontroll over Egeerhavet og etterlot athenerne frie til å forfølge sine bredere politiske motiver: Gjøre deres allierte i sjøforbundet til skattepliktige stater i et athensk imperium og sikre seg herredømmet i den greske verdenen. Denne situasjonen varte til ødeleggelsen av de athenske ekspedsjonsstyrkene i Egypt, muligens mellom 460 f.Kr. og 456 f.Kr., en hendelse som bidro til at Persia kom tilbake som en betydelig sjømakt i det østlige Middelhavet.
Saud Al-Zaabi
Saud Al-Zaabi (født 7. august 1988) er en emiratarabisk friidrettsutøver som konkurrerer i mellomdistanseløp.
Han representerte De forente arabiske emirater under Sommer-OL 2016 i Rio de Janeiro, der han ble utslått i forsøksheatet på 1500 meter.
Jeg skal bare ….
Jeg skal bare .... er et musikkalbum med Marianne Krogness, utgitt i 2004.
Hugo Boss
Hugo Boss AG er et klesmerke med hovedsete i Metzingen i Tyskland. Boss spesialiserer seg på herreklær i den dyre prisklassen og er et av verdens ledende merker. Selskapet ble etablert i 1924 og er oppkalt etter sin grunnlegger, Hugo Ferdinand Boss (1885–1948). I 2013 hadde det 12,496 ansatte.
Historie
Firmaet ble grunnlagt i 1924 som fabrikk for arbeidsklær i småbyen Metzingen, i Landkreis Reutlingen, sør i Tyskland. De første årene var det rundt 20 ansatte og bedriften klarte akkurat å holde det gående. Bedriften produserte klær tilpasset de spesielle ønskene hos kundene lokalt. I 1931 begynte bedriften å produsere uniformer for NSDAP i liten skala, senere i større skala for alle de uniformerte grenene av nazistaten slik at Boss vokste til et mellomstort selskap. Hugo Boss personlig var medlem av NSDAP fra 1931. Boss spesialiserte seg på produksjon av uniformer til hæren, særlig etter at verneplikt ble innført i 1935 og behov for uniformer økte ytterligere. Boss' salg økte mye fra rundt 1936 og toppet seg i 1940-1941. De store bestillingene på uniformer kom særlig fra og med 1938. Bedriften tok i bruk tvangsarbeidere fra april 1940 da Boss og andre tekstilbedrifter satte opp et tog som fraktet kvinner fra Łódź (sentrum for tekstilindustrien i Polen) til Sør-Tyskland. Bedriften Boss hadde tilgang til arbeidskraft gjennom hele krigen. Fra 1942 begynte regimet å stramme inn på prisene betalt til produsentene for å redusere statens utgifter. En av Boss' tidlige kunder var tekstilforhandleren Rudolf Bern som skaffet Boss kontrakt på produksjon av brune skjorter til et lite parti i vekst, NSDAP (trolig fra 1928). Boss produserte klær til andre politiske partier, og uniformer til politiet og postverket. Bedriften gikk i realiteten konkurs under depresjonen og fikk i 1931 mulighet til å fortsette driften etter avtale med kreditorene. De svarte SS-uniformene ble utformet i 1932 av Walter Heck og SS-mannen, professor Karl Diebitsch. Boss medvirket ikke ved utformingen, men produserte uniformene for partiet. I 1940 hadde han 250 ansatte og var ikke en av de store leverandørene til nazistene. Fabrikkens tvangsarbeidere levde under elendige forhold. Fabrikken produserte før krigen brune skjorter, svarte SS-uniformer og uniformer til Hitlerjugend. Under krigen produserte bedriften særlig uniformer for hæren og for Waffen-SS. Hugo Ferdinand Boss ble selv medlem av NSDAP, nazipartiet, i 1931. Hugo Boss var en av mange tekstilbedrifter som solgte til nazistene og ikke blant de største, men Hugo Boss er den eneste som etter krigen ble et betydelig og internasjonalt kjent merkenavn.
Faglærte arbeider foretrakk mer lukrative jobber innenfor våpenproduksjon og andre ingeniørfag. Dette bidro til knapphet på arbeidskraft i tekstilindustrien. Bedriften Hugo Boss tok i bruk tvangsarbeidere fra april 1940 og hadde på det meste 180 tvangsarbeidere, hvorav 40 franske krigsfanger og de fleste andre fra Polen. Byen Metzingen hadde på det meste 1240 tvangsarbeidere. Tvangsarbeiderne fra Polen ble skilt etter kjønn og kvinnene ble utplassert hos familier i byen. Mennene ble plassert i en egen leir for Hugo Boss.
På 1930-taller besto selskapets ledelse utelukkende av nazister, slik at det mottok betydelige ordre fra SA, SS, Wehrmacht og HJ. Under Annen verdenskrig benyttet det seg i utstrakt grad av tvangsarbeidere i konsentrasjonsleire. Under de senere rettsoppgjørene ble Hugo Ferdinand Boss først klassifisert som «medskyldig», senere som «kollaboratør» (tysk: Mitläufer) i de nasjonalsosialistiske forbrytelsene og straffen redusert. Han ble først bøtelagt, mistet stemmeretten og fikk forbud mot å drive forretningsvirksomhet.
Merker
Selskapets produkter markedsføres under tre varemerker, Boss Black for formelle, Boss Orange for mer uformelle og sportslige produkter og Boss Green for sportstøy. I tillegg omfatter konsernet datterselskapet Baldessarini for mer eksklusive produkter.
U18-VM i ishockey for kvinner 2019
U18-VM i ishockey for kvinner 2019 ble arrangert i Obihiro i Japan i 2019.
Pakistans flagg
Pakistans flagg består av en flaggduk som er delt i et hvitt felt ved stangen og et grønt felt i den frie enden. Forholdet mellom de to feltene er 1:3. I det grønne feltet er det plassert en halvmåne og en stjerne, begge i hvitt. Den grønne fargen viser til Pakistans hovedreligion islam, mens det hvite feltet representerer landets minoriteter. Halvmånen og stjernen er også et symbol for islam og stammer som sådan opprinnelig fra Tyrkias flagg. I Pakistans flagg symboliserer dessuten halvmånen framskritt og stjernen kunnskap. Nasjonalflagget er i forholdet 2:3. Det ble innført 17. august 1947. Ofte angis partilederen, frigjøringslederen og nasjonalhelten Mohammed Ali Jinnah som flaggets opphavsmann, men det skal likevel ha blitt tegnet av en annen, Ameer-ud-din Khidwai.
Handelsflagg
Handelsflagget ble opprinnelig innført 17. mars 1956, men hadde da blå duk og grønn halvmåne og stjerne i hvit kanton. Dette ble imidlertid raskt endret. Allerede 22. oktober 1956 ble handelsflagget med rød duk og nasjonalflagget i kantonen innført.
Orlogsflagg
Som orlogsflagg, det vil si flagg for Pakistans sjøforsvar, føres et flagg tilsvarende nasjonalflagget, men i forholdet 1:2. Handelsflåten fører etter britisk mønster en red ensign der nasjonalflagget er satt inn i øvre hjørne ved stangen på en rød flaggduk. Fartøyer tilhørende Pakistans sjøforsvar benytter en orlogsgjøs som er helt blå og har sjøforsvarets merke i hvitt i midten. Som rangflagg for flaggoffiserer benyttes tilsvarende flagg, men med merket flyttet mot stangen og et varierende antall hvite stjerner i flaggdukens frie ende.
Presidentflagg
Presidentflagget er basert på nasjonalflagget, men har presidentens gulfargede merke i den grønne delen av flagget. Merket består av halvmåne og stjernen innenfor en krans og med Pakistans navn skrevet på Urdu under. Tidligere var det pakistanske presidentflagget helt grønt og hadde presidentens gulfargede merke i midten.
Overbooking
Overbooking er en betegnelse for aksept av bestillinger av tjenester utover den kapasiteten som kan leveres. Overbooking er vanlig praksis innen reise- og overnattingsindustrien. For eksempel kan et transportselskap velge å tilby flere plasser på et transportmiddel (fly, tog, buss, skip eller lignende) enn det som fysisk er tilgjengelig. Siden kjøpere ofte uteblir (no show) er overbooking nødvendig for at selgeren skal unngå tap og ikke kunne utnytte tilgjengelig kapasitet.
Overnatting
Mange hoteller overbooker regelmessig. Normalt vil hotellet, dersom for mange møter opp, plassere de sist ankomne på et annet hotell i samme eller bedre klasse. For hoteller som tilhører kjeder er det ofte et utstrakt samarbeid for å løse slike problemer når de oppstår.
Telekommunikasjon
Innen telekommunikasjon betegner overbooking det å ha et antall kunder som under normale omstendigheter sikrer drift nær maksimal kapasitet, men som dersom for mange benytter tjenestene samtidig vil overbelaste nettet. Dette gjøres både med fastlinje-, mobil- og internettkunder.
Overbelastning av nettet kan enten føre til at enkelte kunder ikke får kontakt, eller i ekstreme tilfeller til at hele nettet bryter sammen. Normalt vil maksimalt halvparten av kundene bruke tjenestene samtidig, hvilket betyr at det er sjelden at man overstiger kapasiteten, men man opplever enkelte ganger problemer med telefonnettet ved enkelte høytider, spesielt rundt midnatt på nyttårsaften. På internett oppstår problemer særlig ved hendelser som fører til at mange logger seg på for å lese nyheter, som ved et omfattende terrorangrep eller lignende, hvor mange vil ønske å se TV-sendinger på nettet.
Transport
I flyindustrien brukes som regel tidligere data om oppmøte for å beregne hvor mange plasser som skal tilbys utover det det er kapasitet til. På forretningsruter er det gjerne på hver avgang 10-20 passasjerer som ikke møter til avgangen. På ferieruter er derimot oppmøteprosenten mye høyere, og slike avganger blir som regel ikke overbooket.
Hvis alle passasjerene møter opp, vil noen av dem måtte vente til neste avgang. På rutefly er det ikke uvanlig at det ropes opp tilbud om overnatting, gratisbilletter og/eller økonomisk kompensasjon til passasjerer som venter på senere fly. Dersom det ikke melder seg nok frivillige, vil selskapet nekte ombordstigning til passasjerer det ikke er plass til, men de rammede passasjerene har som regel rett til erstatning. I land omfattet av EUs regelverk ble reglene for flyselskapene innskjerpet i 2005, og erstatningen er på Euro 250, 400 eller 600 avhengig av lengden på flyreisen (over/under 1 500 km og over/under 3 500 km). Dette skal utbetales i form av kontanter, selv om en del selskap tilbyr passasjerer reisekuponger til en høyere verdi enn dette. De rammede passasjerene kan kreve at de enten får billetten refundert, får en ny billett hjem, eller en ny billett til destinasjonen. I tillegg skal selskapet gi omsorg for passasjeren og dekke nødvendige kostnader til mat, overnatting og kommunikasjon (f.eks. telefon eller e-post). Erstatningen halveres dersom forsinkelsen er kort (under 2, 3 eller 4 timer, avhengig av om reisen er under 1 500 km eller 3 500 km).
John F. Kennedy Space Center
John F. Kennedy Space Center (KSC) er et amerikansk romfartsanlegg tilhørende National Aeronautics and Space Administration (NASA) på Merritt Island i Florida. Det var herfra Apollo 11 ble skutt opp 16. juli 1969. Anlegget har to oppskytingsramper (39A og 39B) som har vært brukt både i Apollo-programmet, romfergeprogrammet og i Artemis-programmet. Oppskytingskomplekset er en integrert del av Exploration Ground Systems som er en komponent av NASAs måne-program Artemis.
Anlegget har et areal på 567 km² og sysselsetter rundt 17 000 mennesker. Da store deler av området er avstengt for allmennheten er det en plass der mange ulike ville dyr, blant annet alligatorer får leve i fred. En liten del av området er tilgjengelig for besøkende. Der er det utstillinger, IMAX-kino, restauranter og lignende.
Infrastruktur
På området står den 160 meter høye monteringsbygningen (VAB - Vehicle Assembly Building) der bæreraketter og romfartøyer blir sammenmontert og klargjort til oppskyting. Monteringsbygningen er siden 1999 oppført på National Register of Historic Places (som noenlunde tilsvarer verneverdig status i Norge). Kennedy Space Center har mobile oppskytingsplattformer som blir fraktet av store spesialkjøretøyer som beveger seg på larveføtter langs preparerte veier til oppskytingsrampene. I tillegg finnes det jernbanespor inne på romsenterets område som har forbindelse til USAs sivile jernbanenett (for leveranser av utstyr, komponeneter og drivstoff). For eksempel ble segmentene til faststoff-rakettene til Artemis-programmet produsert av eksterne leverandører, og de ble levert via NASAs jernbane.
Bildende Kunstneres Hjelpefond
Bildende Kunstneres Hjelpefond, forkortet BKH, er en institusjon som støtter produksjon av kunst i Norge gjennom tilskuddsordninger, stipender og kunstpriser.
Historie og profil
Bildende Kunstneres Hjelpefond ble opprettet av Stortinget i forbindelse med lov om kunstavgift av 4. oktober 1948, etter initiativ fra kunstneren Ulrik Hendriksen, profilert leder av Bildende Kunstneres Styre (BKS) i perioden 1940–1958. Hendriksen var selv fondets første direktør og hvert år deler BKH ut Ulrik Hendriksens Ærespris i hans navn. Fondet har siden starten gitt over 400 millioner kroner tilbake til kunstnerne, og i 2017 var de samlete tildelinger på 30 millioner. Fondet utgjør dermed en betydelig finansieringskilde i kunstfeltet.
Tildelinger fra BKH
Tildelingene fra BKH går hovedsakelig til kunstnere i form av stipend og tilskudd etter søknad. I overkant av 50 % av midlene er forbeholdt kunstnere over 60 år. BKH finansierer også stipender som tildeles av Kunstsentrene i Norge for å styrke det regionale kunstfeltet.
Tilskudd til eldre kunstnere
BKHs viktigste ordninger for eldre kunstnere er Aktivitetstilskudd (for kunstnere mellom 57 og 67 år og Seniortilskudd (for kunstnere mellom 67 og 82 år), begge behovsprøvde løpende økonomisk tilskudd til profesjonelle kunstnere. Eldre kunstnere kan også få tilskudd til å arrangere utstillinger.
Ro Chol-ok
Ro Chol-ok (født 3. januar 1993) er en nordkoreansk fotballspiller. Under Sommer-OL 2012 i London deltok hun for landet sitt der laget hennes ble utslått i gruppespillet.
Meteorologiåret 1972
Meteorologiåret 1972 er en oversikt over hendelser, prisvinnere, fødte og avdøde personer med tilknytning til meteorologi i 1972.
Runa Finborud
Runa Finborud (født 1972) er en norsk politiker som siden 2015 er ordfører i Os kommune som inntil januar 2022 representerte Senterpartiet.
Chinese Journal of International Law
Chinese Journal of International Law er det ledende tidsskrift i Folkerepublikken Kina for internasjonal rett. Det er et forskningsmagasin redigert primært av kinesiske rettsforskere, og utgis i Beijing i tilknytning til Det kinesiske selskap for internasjonal rett. Tidsskriftet har blitt utgitt av Oxford University Press siden 2005.
Tidsskriftet handler hovedsakelig om kinesiske eller tilgrensende problemstillinger.
Krokskar
Krokskar (Kraakskar) er en plass som ligger på sørsiden av Ersfjorden i Tromsø kommune, og på yttersiden av Kvaløya. Navnet kommer antageligvis av «Kråkskar», altså en blanding av fuglenavnet «Kråke» og «Fjellskar», i denne sammenhengen fjellskaret over til Kattfjorden, på andre siden av fjellet. Bukta er relativ åpen mot vær, men det finnes også en liten beskyttet sandstrand helt innerst i Krokskar.
Historie
Gården var fra begynnelsen veldig stor og omfattet hele Ersfjordens sørside, fra Bremneset til Ersfjordgårdene. Fra 1620-årene kan man se at det har bodd folk her. Så har det bodd folk her fra og til. I 1900 bodde det to familier i Krokskar. Det er mange år siden noen bodde i bukta året rundt og i 2017 brukes plassen kun av hytteeier og turfolk.
Hamish Carson
Hamish Carson (født 1. november 1988) er en newzealandsk friidrettsutøver som konkurrerer i mellomdistanseløp.
Han representerte New Zealand under Sommer-OL 2016 i Rio de Janeiro, der han ble utslått i forsøksheatet på 1500 meter.
Schiltigheim
Schiltigheim (uttale (IPA): eller, elsassisk: Schelige – IPA: ) er en kommune i departementet Bas-Rhin i regionen Grand Est i Frankrike.
Innbyggerne blir kalt Schilikois på fransk og Scheligemer på elsassisk.
Den er den største forstaden til byen Strasbourg, som den ligger like nord for og har felles grense med. I 2006 var Schiltigheim den tredje største byen i Bas-Rhin (etter Strasbourg og Haguenau) og den femte største i Alsace, med et innbyggertall på 31 239.
Historie
Byen skriver seg tilbake til 800-tallet, da den vokste opp rundt Sciltung-borgen og Bothebür-kapellet på et sted kalt Skitingsdtböhel.
Alsace har gjennom tidene på grunn av sin beliggenhet ofte vært rammet av de mange krigene og konfliktene mellom tyske og franske herskere, og Schiltigheim, med sin nærhet til Strasbourg og Rhinen, har helt siden middelalderen vært utsatt for slike ødeleggelser og katastrofer. Under beleiringen av Strasbourg i 1870, ble byen, som var okkupert av prøyssiske styrker, hardt rammet av bombardementet. En granat fra denne tiden finnes ennå fast i veggen på et hus i byen. Etter det franske nederlaget var byen en del av det tyske riket fram til 1918. Mellom 1939 og 1945 ble så byen igjen rammet av krig. Befolkningen ble evakuert til Haute-Vienne fra september 1939 til sommeren 1940, da de kom tilbake til Alsace etter den nazistiske overtakelsen, før byen til slutt ble frigjort i november 1944 av troppene til general Leclerc.
Økonomi
Schiltigheim er blitt kalt bryggeribyen' på grunn av sine mange bryggerier, både lokale merker (Fischer, Schutzenberger og Adelshoffen) og internasjonale (Heineken). Men bryggeribransjen i byen har det siste tiåret hatt mange tilbakeslag: Bryggeriet Adelshoffen ble endelig stengt i august 2000, og Schutzenberger gikk samme vei i juni 2006. Fischer-bryggeriet ble kjøpt opp av Heineken og har vært under omstilling. Bryggeriet er planlagt stengt i 2009, og produksjonen overføres til Heinekens eget anlegg i byen.
En stor ølfestival finner sted i byen hver sommer.
Demografi
I 1683 var det bare 800 innbyggere i Schiltigheim, men etter den industrielle revolusjon på 1800-tallet økte befolkningen raskt, spesielt etter 1850, og i 1905 hadde byen 14 000 innbyggere.
Befolkningsutvikling i Schiltigheim 1793–2009:
Mohammed Rageh
Han representerte Jemen under Sommer-OL 2016 i Rio de Janeiro, der han ble utslått i forsøksheatet på 1500 meter.
Ye Xiaowen
Han har også vært aktiv i Kinas sosiologiske selskap og i Det kinesiske selskap for menneskerettighetene.
Han sitter som vara i Sentralkomiteen for det kinesiske kommunistparti (17. partikongress-perioden).
MS «White Lady»
MS «White Lady» var en turistbåt på Vestlandet, opprinnelig bygget som tysk torpedobåt i 1943. Båten hadde kapasitet til rundt 100 passasjerer. Frem til 2018 gikk den i regelmessige sightseeingruter med utgangspunkt i Bergen havn. I 2018 ble den solgt til Åkrafjorden Oppleving AS og flyttet til Åkrafjorden i Sunnhordland, men måtte kondemneres.
U18-VM i ishockey for kvinner 2020
U18-VM i ishockey for kvinner 2020 ble arrangert i Bratislava i Slovakia i 2020.
Store Åklungen
Store Åklungen er et vann 295 meter over havet i Nordmarka, Oslo. Vannet har beskjedent nedbørfelt i området sør for Ullevålseter, og avløp mot sør til Lille Åklungen. Ved vestbredden av vannet ligger Lyn-hytta, som kan leies for én eller flere dager. På østsiden av vannet, er det en godkjent bålplass. Breddegraden for 60° N krysser vannet, markert med skilt ved skogsbilveien på østsiden av vannet.
Store Åklungen er et meget godt fiskevann, med både ørret og stor abbor.
Kleiva
Kleiva finnes flere steder i Norge:
Rabigh-2 kraftverk
Rabigh kraftverk nr 2 er et varmekraftverk 160 km nord for havnebyen Jidda, i det vestlig-sentrale Saudi-Arabia. Det har en installert produksjonskapasitet på 826 MW fordelt på 2 x 413 MW blokker á 4+1 turbiner med kogenerasjon. Operatør er Saudi Electricity Co.
Brenselkilden er råolje. Anlegget ble installert 1988–1993. Teknologien er levert av ABB.
Odd Haktor Slåke
Odd Haktor Slåke (født 1953) er en norsk politiker (H) som var ordfører i Frogn kommune fra 2015 til 2019.
Slåke er forretningsmann av yrke. Han startet i 1979 Drøbak Rørleggerservice AS og begynte å investere i eiendom på 1980-tallet. Etterhvert ble eiendomsutviklingen organisert i OH Slåke Invest AS. Han gikk av som styreformann i Slåke Invest AS da han ble ordfører i 2015. Odd Haktor Slåke er også president i Norges Bokseforbund fra 2007.
Han er bosatt i Drøbak i Frogn kommune, gift og har tre barn.
Pan Guangdan
Pan Guangdan (潘光旦, født 1898 eller 1899 i Luodian i det som da var Jiangsu i Kina, død 1967) var en ledende sosiolog og eugeniker i Kina. Han var også kjent for sin innsats i undervisningssektoren.
Han ble utdannet ved Tsinghua-universitetet i Beijing. Hans forskning kretset om utdanningspolitikk, ekteskapspolitikk, familieproblemer, prostitusjonspolitikk og meget annet.
Pan ble medlem av Kinas demokratiske gruppers forbund (senere Kinas demokratiske forbund) og var fast medlem i forbundets sentralkomite. Han ble forfulgt under kulturrevolusjonen og døde i 1967, i en alder av 69 år.
Han ble rehabilitert posthumt i 1979.
Yun Song-mi
Yun Song-mi (født 28. januar 1992) er en nordkoreansk fotballspiller. Under Sommer-OL 2012 i London deltok hun for landet sitt der laget hennes ble utslått i gruppespillet.
Østjylland
Østjylland har aldri vært en administrativ region. Området avgrenses tradisjonelt mot nord av Mariager Fjord og mot syd av Kolding Fjord eller grensen til Sønderjylland. Andre grenser er mere uklare. Grensen mot Vestjylland går tradisjonelt ned gjennom Jylland langs hovedvei 13, tidligere hærveien, og den jyske højderyg, hvor den omtrent følger grensen mellom dialektene østjysk og vestjysk.
Østjylland overlapper delvis med de nyere begreper Midtjylland og Sydjylland. Noen oppfatter således Silkeborg (og især Viborg) som Midtjylland, andre som Østjylland eller som begge deler. Mot syd vil langt de fleste medregne Horsens til Østjylland, mens Vejle og Kolding kan regnes til Øst- og/eller Sydjylland.
Endelig kan man i geografisk forstand tale om en østjysk landskapsform og kjøpstadstype, som strekker seg fra Hobro til Egernførde og Kiel.
Metropolregion Ostjütland
Summer EP (Radionettes-EP)
Summer EP er en musikk-EP med Radionettes. EP-en ble utgitt i 1995.
Cameron Levins
Cameron Levins (født 28. mars 1989) er en canadisk friidrettsutøver, som spesialiserer seg på langdistanse. Under Sommer-OL 2012 i London representerte han landet sitt, der han ble nummer 14 på 5000 meter.
I 2021 representerte han Canada på maraton under Sommer-OL 2020 i Tokyo, og kom på 72. plass.
Elias Sperstad
Elias Sperstad (født 1952) er en norsk politiker (Sp) som fra 2015 til 2019 var ordfører i Skjåk kommune. Han er utdannet rørlegger. I tillegg til å ha vært selvstendig næringsdrivende, har han jobbet som radiovert i Ottadalsradioen og jobbet en årrekke som journalist i Gudbrandsdølen Dagningen (GD).
Myanmars flagg
Myanmars flagg består av tre horisontale striper i gult, grønt og rødt, med en femtakket stjerne i midten. De tre fargene er ment å symbolisere henholdsvis solidaritet, fred og ro, og mot og besluttsomhet. Flagget ble innført 21. oktober 2010 for å erstatte det sosialistiske flagget som hadde vært i bruk siden 1974.
Endring av flagget ble foreslått under en grunnlovsgivende forsamling 10. november 2006. Det nye flagget ville ha tre horisontale striper i grønt, gult og rødt, med ei hvit stjerne i stangsida av den grønne stripa. Den nåværende utførelsen ble fremma i september 2007, og har fargene i en annen rekkefølge enn i forslaget fra 2006, og ei større stjerne i midten. Samme rekkefølge på fargene ble brukt i Burmas flagg under japansk okkupasjon, med da med kongefamiliens emblem, en påfugl, i midten.
Det gamle flagget besto av en rød flaggduk med en blå kanton med et emblem i hvitt. Emblemet besto av et tannhjul med et risaks over. Dette symboliserte industri og jordbruk. Rundt det hele sto fjorten hvite stjerner, én for hver av Burmas delstater og distrikter. Stjernene symboliserte enhet og likeverd mellom landets delstater og distrikter. Flaggets røde farge sto for mot, den blå for fred og det hvite for renhet. Flaggets størrelsesforhold var 5:9, men 2:3 og 6:11 ble også brukt. Dette flagget ble innført 4. januar 1974, og var en modifikasjon av flagget som ble innført ved uavhengigheten i 1947. Dette var også rødt og blått, men hadde et annet merke i kantonen: Ei stor hvit stjerne omgitt av fem mindre. Symbolikken var her knyttet til de viktigste etniske gruppene i landet.
Orlogsflagg
Som orlogsflagg fører Burma et flagg helt forskjellig fra nasjonalflagg. Flaggduken i orlogsflagget er hvit. Kantonen er rød og har en hvit stjerne. I flaggets frie ende er det plassert et blått anker.
Meteorologiåret 1995
Meteorologiåret 1995 er en oversikt over hendelser, prisvinnere, fødte og avdøde personer med tilknytning til meteorologi i 1995.
Nord-Audnedal prestegjeld
Nord-Audnedal prestegjeld var et prestegjeld tilhørende Mandal prosti i Agder bispedømme i Den norske kirke. Det omfattet sogn i Åseral og tidligere Audnedal, nå Lyngdal kommune i Agder fylke, og hovedkirken var Grindheim kirke.
Nord-Audnedals hovedsogn er nå en del av Lyngdal kirkelige fellesråd, som er underlagt Mandal prosti.
Historikk
Det tidligere Nordre Undal prestegjeld, siden 1917 benevnt Nord-Audnedal prestegjeld bestod av hovedsognet Vigmostad og annekssognet Konsmo. Dette prestegjeldet ble nedlagt våren 1971, ved at Vigmostad ble overført til Sør-Audnedal prestegjeld, mens Konsmo gikk til det nye Nord-Audnedal prestegjeld.
Ved kgl. res. 24. oktober 1969 ble Åseral prestegjeld nedlagt og Åseral sogn overført til Nord-Audnedal prestegjeld, samtidig med at Bjelland prestegjeld ble nedlagt og delt, slik at Grindheim sogn ble overført til Nord-Audnedal prestegjeld. Sistnevnte ble hovedsognet i det nye prestegjeldet.
Ved avviklingen bestod Nord-Audnedal prestegjeld av menighetene i Grindheim, Konsmo og Åseral.
Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.
Chenin blanc
Chenin blanc er en vindrue av grønn type. Den er kjent som steen i Sør-Afrika, pineau de la Loire fra Loire-regionen i Frankrike.
De mest populære chenin blanc-vinene kommer fra denne regionen, blant annet i Anjou-Touraine og Vovray i Loire-dalen.
Druen gir alt fra tørre til svært søte viner. De har alltid flott syre med en kompleks av mandel og sitruspreget aroma. De søteste vinene er mer eksotiske og honningpregede.
Karakteristiske trekk er at druen utvikler mye syre og at den er svært mottakelig for edelråte.
Kontekst (tidsskrift)
Kontekst var et konservativt tidsskrift som utkom i Trondheim. Innholdsmessig vektla tidsskriftet kultur og samfunnsspørsmål. Tidsskriftet utkom opptil fire ganger årlig med et opplag på 5 000 eksemplarer til fri distribusjon, i all hovedsak ved utdannelsesinstitusjonene i Trondheim.
Tidsskriftet ble utgitt av Høyres Studenterforening i Trondheim (tidligere Trondheim Konservative Studenterforening, TKSF), som også drev Radio KonRad gjennom 1980-årene. Kontekst ble etablert i 1980, mens radiokanalen kom året etter. TKSF opplevde fallende aktivitet i 1990-årene, og Kontekst ble derfor ikke utgitt. I 2001 ble TKSF omorganisert og gitt sitt nåværende navn, og tidsskriftet Kontekst utkom igjen to ganger årlig 2003–2005.
Kontekst er stadig regulert gjennom vedtektene til Høyres Studenterforening i Trondheim.
Clytra binominata
Clytra binominata er en bille som tilhører familiegruppen bladbiller (Chrysomelidae). Den er utbredt i Hellas, Tyrkia og på Rhodos. .
Clytra binominata er omtrent (?) 10 mm lang. Kroppen er langsmal og sylindrisk, ikke så oval som bladbillene ofte er. Den har et svart hode, scutellumet og halsskjold (pronotum). Dekkvingene er gul-røde, med to svarte flekker hver, den fremste er liten, mens den bakerste er ganske stor, slik at det nesten dannes en mørk tverrlinje over dekkvingene.
De voksne (imago) billene lever av å spise blad på næringsplanten. Larvene er ikke planteetere, men lever derimot i maurtuer, der de spiser matrester, men trolig også kan forgripe seg på maurlarvene.
Brit Kramprud Lundgård
Brit Kramprud Lundgård (født 1957) er en norsk politiker (Ap) som fra 2015 til 2019 var ordfører i Øyer kommune.
Clytra binominata
Clytra binominata tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Al-Khobar-2 kraftverk
Al-Khobar kraftverk nr 2 er et varmekraftverk i det østlige Saudi-Arabia. Det har en installert produksjonskapasitet på 750 MW fordelt på 5 x 150 MW blokker. Operatør er Saline Water Conversion Corp.
Brenselkilden er råolje og naturgass. Anlegget ble installert 1984. Teknologien er levert av Siemens. Dette er også et desalineringsanlegg som omgjør inntil 220 millioner liter sjøvann til ferskvann per dag.
Ben Blankenship
Ben Blankenship (født 15. desember 1989) er en amerikansk friidrettsutøver som konkurrerer i mellomdistanseløp.
Han representerte USA i Sommer-OL 2016 i Rio de Janeiro, der han ble nummer 8 på 1500 meter.
Verftsgata (Trondheim)
Verftsgata (1-7, 2-4 ) er en gate ved Bakklandet i Østbyen i Trondheim.
Gata starter ved «Adressaparken» og Bakke bru ved Innherredsveien, går nordøstover forbi Ørens Mekaniske Værksted, og ender opp i Innherredsveien i krysset mot Nonnegata. En sidearm går også inn på vestsiden av Ørens mekaniske verksted og ender opp i Dokkgata.
Endorama
Endorama er det niende studioalbumet til det tyske thrash metal-bandet Kreator.
Gymnastikk under Samveldelekene 2018
Det blir konkurrert i apparatturn fra 5. til 9. april, og i rytmisk gymnastikk fra 11. til 13. april. I apparatturn konkurreres det i åtte øvelser for menn og seks for kvinner. I rytmisk gymnastikk konkurreres det i seks øvelser.
Medaljetabell
Oppdatert etter en øvelse:
Apparatturn
98 utøvere fra 21 land deltar i konkurransen:
Rytmisk gymnastikk
26 utøvere fra 13 land deltar i konkurransen. Nigeria og Sri Lanka deltar for første gang i Samveldelekene.
Radionettes (album)
Radionettes er et musikkalbum med Radionettes. Albumet ble utgitt i 1995.
OE
OE eller Oe kan vise til:
Taos County
Taos Countys totale areal er 5 710 km² hvorav 4 km² er vann. I 2000 hadde fylket 29 979 innbyggere og administrasjonssenteret ligger i byen Taos. Fylket har fått sitt navn etter byen Taos som i sin tur har fått navnet fra Tiwa-språkets ord for røde piletrær.
Cecilie Melli
Cecilie Bratsberg Melli (født 30. november 1973) er en norsk klesdesigner og smykkedesigner, mest kjent for brudekjoler i chiffon og noen feminine øredobber.
Etter å ha flyttet til Oslo som nittenåring, begynte Melli å studere ved Esmod, en fransk sømskole som hadde åpnet i Oslo. . Hun var da gift med den italiensk-norske forfatteren Aleksander Melli (født 1971), og de relokerte til Paris for videre studier innen faget. Tilbake i Oslo gikk det i oppdrag for IKEA, Lene V og diverse brudesalonger. I 2001 startet hun sitt eget merke og laget Prêt-à-porter, altså moteklær sydd etter standardmål (ikke individuelt tilpasset). Melli åpnet sin første kjolesalong i 2004, som i 2010 ble komplementert med en tilbehørsbutikk og eget systudio i Nedre Slottsgate i Oslo.
I 2008 ble Cecilie Melli tildelt prisen for Beste Designer av Costume Awards. Hun var også en av tre nominerte til Årets Damebedrift i 2010. Blant de som inntil april 2007 hadde kledt seg i klærne til Cecilie Melli var skuespilleren Pia Tjelta, dyreverneren Shabana Rehman, skuespilleren Petronella Barker, TV-verinnen Solveig Kloppen, sangerinnen Margaret Berger, kronprinsessen Mette-Marit og musikeren Marian Aas Hansen. På tur tilbake fra Cannes i 2012 lyktes hun å lure tolv kjoler på amerikaneren Paris Hilton. Før det hadde hun aldri vært vist på Oslo Fashion Week.